ԵԱՀԽ-ի հիմնարար բնութագրերից մեկը ինչպես հյուսիսամերիկյան, այնպես էլ եվրոպական պետությունների մասնակցությունն է նրան. դա է ընկած նրա անցյալի նվաճումների հիմքում և էապես անհրաժեշտ է ԵԱՀԽ-ի ապագա գործընթացի համար: Անփոփոխ նվիրվածություն մեր որդեգրած արժեքներին և մեր ընդհանուր ժառանգությանը. ահա այն հանգույցները, որոնք շաղկապում են մեզ միմյանց հետ: Մեր երկրների ամբողջ հարուստ բազմազանությամբ հանդերձ, մենք միասնական ենք մեր նվիրվածությամբ համագործակցության ընդլայնմանը բոլոր բնագավառներում: Մեր առջև ծառացած բարդ խնդիրները կարող են լուծվել միայն համատեղ գործողությունների, համագործակցության և համերաշխության միջոցով: